Operátor rozširuje dostupnosť najrýchlejšieho programu.
Swan začne od štvrtka predávať najvyšší program fixného LTE internetu v ďalších piatich lokalitách.
Konkrétne bude balík "XL" s rýchlosťou 150/10 Mbit/s dostupný aj v mestách Medzilaborce, Nové Mesto nad Váhom, Skalica, Rimavská Sobota a Vrbové.
Zriaďovací poplatok je 19,99 eura a Wi-Fi router TP-Link Archer je ponúkaný za jednorazový poplatok 49,90 eura.
Služba pracuje na vysokých frekvenciách. Nie je dostupná na mobiloch a tabletoch, keďže je poskytovaná na takej frekvencii, ktorú tieto zariadenia nepodporujú. Predpokladá sa u nej "domáci" spôsob použitia – prijímač sa montuje napevno v exteriéri, vedie z neho len kábel do interiéru.